# **S T A N O V Y**

**LAVEX - Lanovky a vleky, záujmové**

**združenie na Slovensku**

**Liptovský Mikuláš**

### Úvodné ustanovenie

LAVEX - Lanovky a vleky, záujmové združenie na Slovensku so sídlom v Liptovskom Mikuláši je záujmovým združením, ktoré vzniklo dňa 28.9.1967 v zmysle ustanovenia 360 a Hospodárskeho zákonníka.

V súlade s ustanovením 875 Občianskeho zákonníka v znení Zákona č. 509/1991 Zb. sa považuje za združenie podľa § 20 f.) tohto zákona.

## A. PRVÁ ČASŤ

**Všeobecné ustanovenia**

**článok 1**

**Názov a sídlo**

LAVEX - Lanovky a vleky, záujmové združenie na Slovensku Liptovský Mikuláš, so sídlom v Liptovskom Mikuláši, M.Pišúta .5

**článok 2**

**Právna povaha a poslanie združenia**

Združenie vzniklo tak ako je uvedené v úvodnom ustanovení.

Poslaním združenia je podporovať vzájomnú spoluprácu združených subjektov, pomáhať im v súlade s predmetom svojej činnosti, s maximálnou ekonomickou efektívnosťou a uspokojovať záujmy členov.

Združenie vystupuje navonok a zastupuje záujmy členov v medzinárodných organizáciách lanovej dopravy ,ďalej voči štátnym orgánom a organizáciám SR , prípadne v ďalších organizáciách a združeniach.

**článok 3**

**Vznik a trvanie združenia**

Združenie vzniklo 28.9.1967 na dobu neurčitú.

**článok 4**

### Predmet činnosti

Predmetom činnosti združenia je:

## A. V technickej oblasti a technologickej oblasti.

vykonávať práce súvisiace s výstavbou a prevádzkou osobných horských dopravných zariadení /ďalej len OHDZ/

vykonávať opravy a servis elektrických zariadení s technologických častí lanových dopravných zariadení

vykonávať odborné prehliadky , skúšky a revízie OHDZ

vykonávať revízie iných zariadení a zariadení vybavenosti stredísk cestovného ruchu

vykonávať práca súvisiace s magnetodefektoskopickými skúškami materiálu (oceľové laná, súčiastky)

poskytovať služby výpočtovej techniky

poskytovať poradenské služby pri technickom rozvoji, výstavbe, prevádzke a údržbe OHDZ a zariadení cestovného ruchu

poskytovať technickú a odbornú pomoc

organizovať a zabezpečovať výmenu skúseností v oblasti CR

spracovávať návrhy noriem a predpisov a spolupracovať s príslušnými orgánmi pri vydávaní noriem a predpisov týkajúcich sa OHDZ, nadväzujúcich zariadení a služieb CR

riešiť odborné problémy vývoja, výskumu, výroby a prevádzky OHDZ a zariadení cestovného ruchu, spolupracovať s výskumnými, vývojovými, projekčnými a inými organizáciami

spracovávať odborné posudky k projektovej a inej dokumentácii OHDZ a zariadení CR

organizovaním, zabezpečovaním a sprostredkovaním odborných seminárov v oblasti lanovej dopravy prípadne iných oblastí v nadväznosti na nové právne predpisy a technické normy

podieľať sa na tvorbe právnych predpisov v oblasti CR

## B. V oblasti obchodnej činnosti.

poskytovať práce súvisiace s reprodukčnou a rozmnožovacou technikou

poskytovať služby cestovnou kanceláriou LAVEXTOUR so zameraním na domáci a zahraničný cestovný ruch

vykonávať zahranično-obchodnú činnosť v tomto rozsahu:

poskytovaním služieb na území republiky a v zahraničí

poskytovaním ,obstarávaním a sprostredkovaním služieb cestovného ruchu na území republiky

poskytovaním prác súvisiacich s výstavbou a prevádzkou OHDZ

prezentáciou výrobkov a služieb

poradenskou, konzultačnou a servisnou činnosťou

prijímaním a poskytovaním služieb zahraničným subjektom

dovoz a vývoz vecí , mimo vecí na ktoré je potrebné povolenie podľa osobitných predpisov

vykonávať práce súvisiace s výrobou výrobkov týkajúcich sa vybavenosti stredísk cestovného ruchu v rámci doplnkových služieb, lyžiarskej služby a prevádzky OHDZ

sprostredkovaním kúpy a predaja zariadení prevádzky lyžiarskych stredísk

## C. V ekonomickej oblasti.

spracovanie návrhov a prognóz dlhodobého rozvoja združenia a ich predkladanie valnému zhromaždeniu

hospodárenie združenými prostriedkami a ich účelné a ekonomické využitie v zmysle schválených zámerov

hospodárenie s prostriedkami podporných programov a fondov, prostriedkami z iných fondov a organizácií a ich účelné využívanie v prospech rozvoja cestovného ruchu

hospodárenie s prostriedkami z iných zdrojov

## D. V ostatných oblastiach.

organizovať a zabezpečovať zvyšovanie kvalifikácie pracovníkov členských a iných organizácií

vykonávať a zabezpečovať odborné stáže pracovníkov OHDZ v rámci republiky i v zahraničí

vykonávať zmenárenskú činnosť

poskytovať sprostredkovateľské služby a práce súvisiace s činnosťou a rozvojom CR

vydávať časopis LAVEX - INFO a iné odborné a propagačné publikácie zamerané na cestovný ruch a turistiku

zastupovať záujmy členov združenia v Slovenskej republike a v medzinárodných organizáciách a združeniach zameraných na rozvoj a spoluprácu v CR

spolupracovať s informačnými strediskami pri plnení funkcie základného informačného strediska so zameraním na OHDZ a CR

organizovať medzinárodné výstavy cestovného ruchu - INTERLAVEX

organizovať a zaisťovať spoločné propagačné akcie na veľtrhoch a výstavách doma i v zahraničí

propagovať činnosť združenia v republike i v zahraničí

sústreďovať a koordinovať dopyt a ponuku medzi členmi združenia

vykonávať iné činnosti, ktorými ho poverí valné zhromaždenie a všetky ďalšie činnosti v rozsahu živnostenského oprávnenia

**článok 5**

# **Členovia združenia**

**1**. Členovia združenia schválili tieto stanovy s cieľom efektívne zaisťovať vybrané činnosti špecifikované v článku 4 na ktorých majú spoločný záujem.

**2**. Právna subjektivita a samostatnosť členov združenia ostáva nedotknutá.

**3**. Združenie nemá postavenie orgánu hospodárskeho riadenia a nevykonáva voči členom žiadne riadiace funkcie.

**4**. Združenie vystupuje voči členom len spôsobom a za podmienok stanovených v týchto stanovách.

**5**. Členmi združenia sa môžu stať i ďalšie organizácie, fyzické a právnické osoby za podmienok , že prijmú v plnom rozsahu tieto stanovy a budú predstavenstvom prijaté za členov. Každý nový člen má právo byť zastúpený na valnom zhromaždení a podieľať sa na činnosti združenia.

**6**. Každý člen má právo zúčastňovať sa na činnosti združenia .Každý člen je povinný prispievať k jeho dobrým výsledkom a plniť si svoje záväzky vyplývajúce zo stanov.

**7**. Základné práva a povinnosti, ktoré náležia členom podľa týchto stanov sa uplatňujú a využívajú hlavne vo valnom zhromaždení.

**8. P r á v a č l e n o v:**

a/ aktívne a pasívne volebné právo

b/ zúčastňovať sa na rokovaní valného zhromaždenia a všetkých aktivitách združenia

c/ požadovať od združenia služby v rozsahu činností, ktoré sú uvedené v čl.4 stanov

d/ predkladať návrhy na rozvoj činnosti združenia

e/ požadovať metodickú pomoc v rozsahu činnosti zduženia

**9. P o v i n n o s t i č l e n o v :**

a/ novoprijatý člen má povinnosť uhradiť stanovený členský príspevok do 3 mesiacov po prijatí za člena

b/ dodržiavať ustanovenia týchto stanov a rozhodnutí orgánov združenia a aktívne pomáhať pri ich realizácii

c/ predkladať orgánom združenia požadované technické a ekonomické informácie v požadovanom rozsahu

d/ zdržať sa akejkoľvek činnosti , ktorá by mohla ohroziť, alebo viesť k hospodárskym, alebo k iným stratám združenia, alebo inak poškodzovať jeho záujmy

e/ podieľať sa na činnosti združenia

**10. Č l e n s k á d i s c i p l í n a:**

a/ Každý člen je povinný uhradiť čl. príspevok v termíne najneskôr do 30.6. bežného roku.

b/ Ak člen združenia nezaplatí čl. príspevok napriek písomnej výzve predstavenstva ani v termíne do 31.12. bežného roku, jeho členstvo zaniká, pokiaľ na základe jeho písomného zdôvodnenia Predstavenstvo nerozhodne inak.

**B. DRUHÁ ČASŤ**

**článok 6**

**Orgány združenia**

**1.** Orgánmi združenia sú:

valné zhromaždenie

predstavenstvo

dozorná rada

**2.** Valné zhromaždenie je najvyšším orgánom združenia.

**3.** Štatutárnym zástupcom združenia je predseda združenia a riaditeľ združenia.

**4. Valné zhromaždenie.**

Tvoria zástupcovia členov združenia. Každý z nich má jeden hlas.

a/ Valné zhromaždenie prerokováva všetky základné otázky činnosti a záležitosti podľa týchto stanov. Jeho činnosť sa riadi rokovacím poriadkom , ktorý je uvedený v ďalších ustanoveniach týchto stanov.

b/ Účasť na rokovaní valného zhromaždenia je zastupiteľná na základe písomného poverenia členom pre každé jednotlivé zasadnutie.

c/ Rokovania valného zhromaždenia sa zúčastňujú osoby prizvané predstavenstvom. Tieto osoby nemajú hlasovacie právo.

**5. Predstavenstvo.**

Je volené valným zhromaždením na trojročné obdobie a má 11 členov a dvoch náhradníkov**.** Opätovné zvolenie je možné. Predstavenstvo si zo svojich členov zvolí predsedu predstavenstva a podpredsedu predstavenstva**.**

V prípade odstúpenia niektorého z členov predstavenstvo kooptuje jedného zo zvolených náhradníkov.

Členom predstavenstva sa nemôže stať pracovník sekretariátu LAVEX, s výnimkou riaditeľa.

Predstavenstvo je aj štatutárnym a výkonným orgánom združenia.

Predstavenstvo menuje a odvoláva riaditeľa združenia.

Predstavenstvo stanovuje výšku členského príspevku pre jednotlivé roky.

**6. Riaditeľ združenia.**

a/ Riaditeľ združenia riadi zamestnancov združenia, zodpovedá za výsledky ich práce a dodržiavanie Zákonníka práce.

b/ Riaditeľ združenia zodpovedá predstavenstvu za výkon vymedzených činností a za výkon rozhodnutí valného zhromaždenia, ktoré sú mu uložené.

c/ Riaditeľ združenia sa zúčastňuje zasadnutí predstavenstva

d/ Riaditeľ rozhoduje o zamestnaneckých záležitostiach zamestnancov združenia

e/ Riaditeľ združenia sa stáva automaticky členom predstavenstva.

**7. Dozorná rada.**

a/ Dozorná rada kontroluje činnosť združenia , za svoju činnosť zodpovedá valnému zhromaždeniu a podáva jej správu o činnosti najmenej jedenkrát ročne.

b/ Dozorná rada má troch členov a jedného náhradníka , ktorí sú volení valným zhromaždením na obdobie troch rokov. Opätovné zvolenie je možné.

V prípade odstúpenia niektorého z členov predstavenstvo kooptuj zvoleného náhradníka.

c/ Činnosť dozornej rady riadi jej predseda, ktorého si volí rada zo svojich členov. Dozorná rada je uznášania schopná ak je prítomná nadpolovičná väčšina jej členov a rozhoduje nadpolovičnou väčšinou všetkých členov.

d/ Dozorná rada vykonáva revíziu hospodárskej činnosti združenia a preskúmava ročnú účtovnú uzávierku , má právo podľa ďalších ustanovení týchto stanov zvolať mimoriadne valné zhromaždenie.

**8. R o k o v a c í p o r i a d o k .**

valného zhromaždenia

predstavenstva

a/ Valné zhromaždenie zasadá najmenej jeden raz ročne. Zasadnutie zvoláva predseda predstavenstva najmenej 14 dní pred zasadnutím písomnou pozvánkou, ktorá musí obsahovať:

program

čas a miesto konania

Spolu s pozvánkou musia byť zaslané, alebo doručené zásadné materiály, ktoré budú predmetom rokovania.

b/ Návrh na zvolanie mimoriadneho valného zhromaždenia s udaním programu zasadnutia podáva minimálne 1/3 členov združenia a dozorná rada predstavenstvu písomne. Ak predstavenstvo v termíne do 30 dní odo dňa doručenia písomnej žiadosti nezvolá mimoriadne valné zhromaždenie, má toto oprávnenie dozorná rada.

c/ Valné zhromaždenie rozhoduje uznesením. Platné uznesenie vyžaduje súhlas nadpolovičnej väčšiny všetkých prítomných členov, prípadne ich zástupcov. Každý člen valného zhromaždenia má jeden hlas.

d/ Rokovanie valného zhromaždenia riadi predseda predstavenstva, alebo podpredseda predstavenstva .Zo zasadnutia sa vyhotovuje zápis , v ktorom musí byť jasne uvedené uznesenie a výsledky hlasovania. Zápis svojím podpisom overuje predsedajúci a dvaja členovia združenia, zvolení na zasadnutí valného zhromaždenia. Takto overený zápis je rozoslaný členom a predsedovi dozornej rady.

e/ Člen vykonáva svoje práva na valnom zhromaždení osobne, alebo písomne povereným zástupcom.

f/ Hlasovanie, okrem volieb sa vykonáva aklamáciou. Ak požiada člen a valné zhromaždenie takúto žiadosť schváli nadpolovičnou väčšinou prítomných, môže hlasovanie prebehnúť tajným hlasovaním.

g/ Rozhodnutie valného zhromaždenia je pre všetkých členov záväzné ak nie je v rozpore s platnými predpismi a týmito stanovami.

h/ Rokovanie predstavenstva riadi jeho predseda, alebo podpredseda .Zo zasadnutia sa vyhotovuje zápis, v ktorom musia byť jasne uvedené uznesenia a výsledky hlasovania. Zápis zo zasadnutia vyhotovuje zapisovateľ a správnosť zápisu overuje predsedajúci.

i/ Predstavenstvo zabezpečuje plnenie uznesení valného zhromaždenia.

j/ Predstavenstvo prehodnocuje a schvaľuje:

správu pre valné zhromaždenie o výsledkoch hospodárenia vrátane ročnej uzávierky

výšku finančných príspevkov členov, spôsob ich platenia ako aj sankcie za neplnenie si povinností vyplývajúcich z členstva v združení

k/ Predstavenstvo predkladá valnému zhromaždeniu na prerokovanie:

návrh dlhodobého rozvoja združenia

návrh hlavných smerov činnosti včítane zabezpečenia potrebného na dosiahnutie stanovených cieľov

ročnú správu o činnosti združenia

stanovy združenia

l/ Predstavenstvo menuje riaditeľa združenia na základe výberového konania

m/ Výber- konkurzné konanie , menovanie a odvolanie riaditeľa združenia je platné, ak sa zúčastní rokovania nadpolovičná väčšina členov predstavenstva a pre uznesenie hlasovali aspoň 2/3 prítomných členov.

n/ Predstavenstvo prijíma nových členov združenia na základe písomnej prihlášky , vylučuje členov. združenia podľa čl.8 písm. b/ a čl. 5. odst.10. písm. b/ týchto stanov.

o/ Predstavenstvo stanovuje výšku členského príspevku pre jednotlivý rok.

p/ Predstavenstvo zodpovedá za svoju činnosť valnému zhromaždeniu.

r/ Rokovanie predstavenstva zvoláva predseda predstavenstva alebo podpredseda predstavenstva.

Predstavenstvo môže na rokovanie prizvať podľa potrieb osoby, ktoré nemajú hlasovacie právo. V prípade, že o to požiada nadpolovičná väčšina členov predstavenstva , môže byť zvolané mimoriadne zasadnutie predstavenstva.

s/ Funkčné obdobie členov predstavenstva je 3 - ročné, opakovaná voľba je možná.

t/ Predstavenstvo je uznášaniaschopné ak je prítomná nadpolovičná väčšina všetkých členov. K platnosti uznesenia je potrebná nadpolovičná väčšina prítomných členov. Pri rovnosti hlasov rozhoduje hlas predsedu.

u/ V mene združenia je oprávnený konať každý člen predstavenstva na základe uznesenia predstavenstva. Podpisovanie za združenie sa vykoná tak že k vytlačenému, alebo napísanému názvu združenia, menám a funkcii, podpisujúci pripoja svoj podpis.

**9. R o z h o d o v a n i e r i a d i a c i c h o r g á n o v.**

a/ Valné zhromaždenie po prerokovaní schvaľuje :

aa/ stanovy združenia a ich zmeny

ab/ správu o činnosti združenia

ac/ správu dozornej rady

ad/ plán hospodárskeho rozvoja , hlavné smery a zameranie činnosti združenia

ae/ rozpočet nákladov združenia na bežný rok, ktorý je hradený z príspevkov členov

af/ investičné akcie hradené zo združených prostriedkov

ag/ zrušenie združenia a naloženie s jeho likvidačným zostatkom

ah/ likvidátora združenia

ai/ dlhodobé koncepcie rozvoja združenia

aj/ zásady a zameranie obchodnej politiky združenia

ak/ zásadné záležitosti súvisiace s predmetom činnosti združenia

b/ Predstavenstvo rozhoduje o:

ba/ otázkach, ktoré na neho prenesie valné zhromaždenie

bb/ neodkladných záležitostiach, ktoré inak rozhoduje valné zhromaždenie (takéto rozhodnutia musia byť predložené na najbližšom valnom zhromaždení k dodatočnému schváleniu)

c/ Predstavenstvu prináleží:

ca/ predkladať valnému zhromaždeniu návrhy na rozhodnutia v záležitosti v ktorých rozhoduje valné zhromaždenie

cb/ všetko, čo je v iných častiach týchto stanov predstavenstvu vyhradené

d/ Riaditeľ združenia :

da/ zabezpečuje činnosti špecifikované v článku 6 bod 6 týchto stanov

db/ vykonáva činnosti, ktoré na neho prenesie predstavenstvo

a ktoré vyplývajú z týchto stanov , organizačného a pracovného poriadku

e/ Dozornej rade prislúcha:

ea/ dbať hlavne, aby v rozhodnutiach valného zhromaždenia i

predstavenstva boli dodržiavané právne predpisy a stanovy

eb/ dohliadať na plnenie rozhodnutí valného zhromaždenia a vykonávať ďalšiu revíznu činnosť podľa rozhodnutia valného zhromaždenia.

ec/ vyžiadať si pomoc pracovníkov jednotlivých členov , resp. externých pracovníkov

ef/ požadovať predloženie účtovnej evidencie , dokladov a opisov

ee/ nahliadať do všetkých dokladov, ktoré sú potrebné pre výkon jej činnosti

ef/ predkladať revíznu správu s návrhmi na odstránenie zistených nedostatkov, najmä ku ročnej účtovnej uzávierke združenia členom a valnému zhromaždeniu.

**článok 7**

### Finančné hospodárenie združenia

## 1. Združenie financuje svoju činnosť:

a/ z členských príspevkov združenia

b/ z príjmov z činností združenia, ktoré budú vykonávané za úplatu pre členov , alebo pre iné subjekty

c/ z príjmov vlastnej podnikateľskej činnosti združenia

d/ z účelových dotácií

e/ z darov a príspevkov iných subjektov

## 2. Hospodárenie združenia.

a/ združenie hospodári s majetkom, ktorý nadobudlo pri svojom vzniku a v priebehu svojej činnosti

b/ združenie si vytvára rezervný fond a ďalšie zákonné fondy , príp. ďalšie fondy podľa rozhodnutia predstavenstva

c/ združenie, pokiaľ ide o jeho vlastnú hospodársku činnosť je samostatným právnym subjektom

d/ združenie zodpovedá za svoje záväzky celým svojím majetkom

**článok 8**

**Zánik účasti v združení**

Členstvo v združení zaniká:

a/ vystúpením zo združenia člena na základe jeho písomnej žiadosti

b/ vylúčením zo združenia, ak člen neplní povinnosti podľa týchto stanov, alebo hrubo poruší stanovy združenia

c/ stratou právnej subjektivity, resp. právnej spôsobilosti a to len v prípade , ak právny zástupca do 1 mesiaca vyhlási, že členstvo v združení naďalej trvá a vstupuje do všetkých členských práv a povinností.

**článok 9**

**Zánik združenia**

1. Združenie zaniká:

a/ uznesením valného zhromaždenia o zrušení združenia likvidáciou

b/ uznesením nadpolovičnej väčšiny členov združenia o zrušení združenia bez likvidácie , pokiaľ majetok združenia prechádza na iného právneho nástupcu.

c/ na základe zákona o konkurze a vyrovnaní

2. Pri zániku združenia likvidáciou menuje valné zhromaždenie likvidátora s tým , že tento je povinný po zabezpečení súhlasu správcu dane požiadať o výmaz z registrácie v Registri združení

**článok 10**

**Naloženie s likvidačným zostatkom**

1. Po zániku združenia majetok sa vysporiada v zmysle čl. 10 bod 2.týchto stanov.

2. V prípade, že v rámci likvidácie zostane likvidačný zostatok, rozdelenie vykoná valné zhromaždenie na základe návrhu likvidátora.

**článok 11**

**Záverečné ustanovenie**

1. Stanovy môžu byť doplnené, alebo zmenené rozhodnutím valného zhromaždenia.

2. Zrušujú sa stanovy zo dňa 23.11.1992 v znení Dodatku č.1 zo dňa 5.12.1994.

1. Tieto stanovy nadobúdajú účinnosť schválením radou účastníkov dňa 2.12.1996.

***Zmena a/ - doplnok z  XI/2002:***

***čl. 5 bod 9 písm. a/ znie:***

**a/ novoprijatý člen má povinnosť uhradiť stanovený členský príspevok do 1 mesiaca po prijatí za člena**.

*Zmena bola schválená* ***Uznesením č. D/a*** *zo zasadnutia VZ členov LAVEX na Slovensku, ktoré sa konalo 20.11.2002 v Hoteli LIPTOV v Jasnej, pri príležitosti XXXI. ročníka D LaV .*

***Zmena b/ - doplnok z  X/2012:***

***čl. 6 bod 5 - Predstavenstvo - prvý odstavec znie:***

**5. Predstavenstvo**

**Je volené valným zhromaždením na trojročné obdobie a má 7 členov a dvoch náhradníkov. Opätovné zvolenie je možné. Predstavenstvo si zo svojich členov zvolí predsedu predstavenstva a podpredsedu predstavenstva.**

*Zmena bola schválená* ***Uznesením č. B/2*** *zo zasadnutia VZ členov LAVEX na Slovensku, ktoré sa konalo 16.10.2012 v Hoteli ALEXANDRA v Lipt. Jáne, pri príležitosti XLI. ročníka D LaV .*

Ing. Miroslav G r e š o

riaditeľ združenia

a člen predstavenstva